TOA วิ่งฉิวเกือบ 6% นิวไฮในรอบ 1 เดือน โบรกฯแนะ “ซื้อเก็งกำไร” เคาะเป้า 41.25 บ.
TOA วิ่งฉิวเกือบ 6% นิวไฮในรอบ 1 เดือน โบรกฯแนะ "ซื้อเก็งกำไร" เคาะเป้า 41.25 บ. โดย ณ เวลา 14.53 น. ราคาอยู่ที่ 38 บาท เพิ่มขึ้น 2 บาท หรือ 5.56% สูงสุดที่ระดับ 38 บาท ต่ำสุดที่ระดับ 36.25 บาท มูลค่าการซื้อขาย 294.51 ล้านบาท
21 ก.ย. 2561

ผู้สื่อข่าวรายงานว่า หุ้นบริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ณ เวลา 14.53 น. ราคาอยู่ที่ 38 บาท เพิ่มขึ้น 2 บาท หรือ 5.56% สูงสุดที่ระดับ 38 บาท ต่ำสุดที่ระดับ 36.25 บาท มูลค่าการซื้อขาย 294.51 ล้านบาท

โดยราคาหุ้นปรับตัวเพิ่มขึ้นทำจุดสูงสุดในรอบกว่า 1 เดือน นับตั้งแต่ราคาหุ้นอยู่ที่ระดับ 38 บาท เมื่อวันที่ 9 ส.ค.61
ด้าน บล.กสิกรไทย ระบุในบทวิเคราะห์ (21 ก.ย.) แนะซื้อเก็งกำไร TOA หลังจากที่ราคาได้ถอยตัวลงมาทำจุดต่ำที่บริเวณ 33.5 ก็ได้มีการยกตัวขึ้นทำจุดสูงระยะสั้นบริเวณ 36.75 จากนั้นจึงแกว่งตัวสร้างฐานบริเวณ 34.5 ล่าสุดราคายกตัวข้ามผ่านแนวเส้นกด พร้อมด้วย vol ที่เพิ่มขึ้น ด้านสัญญาณของ MACD ไต่ระดับขึ้นเหนือ Signal line จากแดนลบเข้าสู่แดนบวก จึงประเมิน ราคามีสิทธิที่จะสามารถยกตัวขึ้นต่อ โดยมีเป้าหมายการทำกำไรที่บริเวณ 39 และ 41.25 ขณะที่ใช้การอ่อนตัวหลุด 35.75 เป็น stop loss
 